ดาวโจนส์ เพิ่มขึ้น 9.24 จุด
หุ้นสหรัฐฯปิดในแดนบวกเล็กน้อย ขณะที่ ราคาน้ำมันขยับแตะระดับสูงสุดในรอบกว่า 2 ปี
6 พ.ย. 2553

หุ้นสหรัฐฯปิดในแดนบวกเล็กน้อย ขณะที่ ราคาน้ำมันขยับแตะระดับสูงสุดในรอบกว่า 2 ปี
ปัจจัยการจ้างงานในเดือนตุลาคมที่เพิ่มขึ้นเกินคาดหมายอย่างมากในอเมริกา ช่วยดันให้ตลาดหุ้นสหรัฐฯวานนี้(5พ.ย.) ปิดในแดนบวกเล็กน้อย ท่ามกลางการซื้อขายที่ผันผวน       โดยดัชนีหุ้นดาวโจนส์ เพิ่มขึ้น 9.24 จุด (0.08 เปอร์เซ็นต์) ปิดที่ 11,444.08 จุด แนสแดค เพิ่มขึ้น 1.64 จุด (0.06 เปอร์เซ็นต์) ปิดที่ 2,578.98 จุด ขณะที่ เอสแอนด์พี เพิ่มขึ้น 4.79 จุด(0.39 เปอร์เซ็นต์) ปิดที่ 1,225.85 จุด ขณะที่ ราคาน้ำมันขยับแตะระดับสูงสุดในรอบกว่า 2 ปีวานนี้ ได้แรงหนุนจากดอลลาร์ที่อ่อนค่าและข้อมูลภาคแรงงานสหรัฐ สัญญาล่วงหน้าน้ำมันดิบชนิดไลต์สวีตครูตของสหรัฐฯ งวดส่งมอบเดือนธันวาคม เพิ่มขึ้น 36 เซนต์ ปิดที่ 86.85 ดอลลาร์ต่อบาร์เรล สูงสุดนับตั้งแต่เดือนตุลาคม 2008 ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 11 เซนต์ ปิดที่ 88.11 ดอลลาร์ต่อบาร์เรล